### 12.    Orientering om tilsynsindberetningen til Miljøstyrelsen 2015

**Åbent**

Sagsnr.: 326-2016-11118       J.nr.: 09.00.00            Dokumentnr.:
326-2016-121624

**Sagstype**

Orientering.

**Resume og sagens baggrund**

Plan, Byg og Miljø orienterer
årligt Teknik- og Miljøudvalget om arbejdet med tilsyn og godkendelser af
virksomheder og landbrug. Orienteringen sker i forbindelse med den årlige indberetning
til Miljøstyrelsen.

**Indstillinger**

Chefen for Plan, Byg og Miljø
indstiller, at tilsynsberetningen tages til efterretning.

**Behandling**

Teknik- og Miljøudvalget.

**Sagsfremstilling**

I arbejdet med landbrug og
virksomheder har Plan, Byg og Miljø fokus på en konstruktiv dialog med
landmænd, virksomheder og konsulenter. Dette gælder dels, når landbrug og
virksomheder ønsker at etablere, ændre eller udvide produktionen, men også i
håndhævelse af miljøforhold ved vores løbende miljøtilsyn.

På området arbejder Plan, Byg og
Miljø med:

· Godkendelser/tilladelser til etablering, ændring el. udvidelse af
landbrug/virksomheder.

· Tilsyn med miljøforhold på landbrug og virksomheder

· Øvrige tilladelser - spildevand, VVM, forhåndstilkendegivelse,
mv.

· Driftsopgaver - henvendelser, klager mv.

KL og Miljøstyrelsen har fastsat
servicemål for godkendelser og tilsyn. Plan, Byg og Miljø prioriterer at
behandle godkendelser/tilladelser til nye virksomheder og landbrug, samt
ændringer af eksisterende. Derudover prioriterer vi at opfylde de fastsatte
tilsynsmål.

Denne prioritering kan have
betydning for prioriteringen af øvrige tilladelser, henvendelser, klager, mv.

Beretning om arbejdet med godkendelser
og tilsyn i 2015

*Godkendelser*

Plan, Byg og Miljø har i 2015 givet 7
miljøgodkendelser til virksomheder og 10 miljøgodkendelser til landbrug.

KL og Miljøstyrelsens aftale om
servicemål for miljøgodkendelser af virksomheder og husdyrbrug gælder fra 2016.
For eksempel bliver målet for behandling af miljøgodkendelser for mindre
miljøbelastende virksomheder 130 dage, mens miljøgodkendelser af store VVM-pligtige
husdyrbrug skal behandles inden for 180 dage.

Plan, Byg og Miljø har derfor i
2016 fokus på at tilrettelægge arbejdet mhp. at opfylde de nye servicemål.

*Tilsyn*

Frekvensen for miljøtilsyn på landbrug og
virksomheder er fastsat i tilsynsbekendtgørelsen. Derudover fastsætter
bekendtgørelsen et mål for hvor mange virksomheder, der skal have et fysisk
tilsyn hvert år.

|  |  |  |
| --- | --- | --- |
| **Virksomhedstype** | **Basistilsynsfrekvens\*** | **Årligt tilsynsmål** |
| **Kategori 1**  Virksomheder og landbrug med miljøgodkendelse | 3-årig periode | Fysisk tilsyn med minimum 40 % |
| **Kategori 2**  Autoværksteder  Bilag 1-virksomheder (Øvrige tilsynspligtige virksomheder)  Connie Thygesen  Husdyrbrug (3-75 dyreenheder) | 6-årig periode | Fysisk tilsyn med minimum 25 % |

\* Alle miljøforhold bliver gennemgået

Kalundborg Kommune overholder de beskrevne
frekvenser for basistilsyn.

I 2015 har Plan, Byg og Miljø foretaget
146 fysiske tilsyn, svarende til henholdsvis 43 % og 26 % af virksomheder og
landbrug i kategori 1 og 2. Kalundborg Kommune overholder det årlige tilsynsmål.

Tilsynsberetningen for 2015 fremgår
af vedlagte bilag 1.

*Tilsynskampagner*

Som en del af kommunens
tilsynsarbejde skal der årligt gennemføres 2 miljøtilsynskampagner. I 2015 var
tilsynskampagnerne:

· Opbevaring og håndtering af farligt affald på maskinværksteder

· Indretning af møddingsplads og opbevaring af fast gødning på
landbrug med mindre erhvervsmæssigt dyrehold

Evaluering af kommunens
tilsynskampagner fremgår af bilag 2.

I 2016 planlægger Plan, Byg og
Miljø en virksomhedskampagne vedr. håndtering af farligt affald på
autoværksteder. Temaet for landbrugskampagnen er indførelse af
miljøledelsessystem på større husdyrbrug med mere end 75 dyreenheder.

*Øvrig indberetning*

Udover antallet af tilsyn indeholder
tilsynsindberetningen oplysninger om kommunens største miljøgodkendte
virksomheder og landbrug (IED-mærkede).

Tilsynsberetningen er sendt
elektronisk til Miljøstyrelsen og lagt på kommunens hjemmeside.

**Økonomiske konsekvenser**

Der er ingen økonomiske
konsekvenser.

**Bilag**

|  |  |
| --- | --- |
| Bilag 1 - Tilsynsindberetning til Miljøstyrelsen 2015 | 326-2016-141857 |